
Okresný súd Poprad 4T/84/2026 8726010705 22. 07. 2026 JUDr. Daniel Komara ECLI:SK:OSPP:2026:8726010705.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudcom JUDr. Danielom Komarom, podľa § 353 ods. 1 Tr. poriadku, dňa 22. júla 2026 v Poprade, vydáva tento rozhodol: Obvinený A. B., nar. XX.XX.XXXX v Gelnici, trvale bytom C. XX, toho času v ÚVV a ÚVTOS Prešov, j e v i n n ý, ž e dňa 11.03.2026 v čase okolo 10:17 hod. zaslal prostredníctvom elektronickej komunikácie na sociálnej sieti Instagram z jeho účtu „madarmatej“ na účet D. E. s názvom „veronika bambii“, ktorá je jeho bývalá družka a zároveň rodič ich spoločného dieťaťa, správu v znení „ta zabijem“, následne v čase o 10:19 hod. jej zaslal správu „ta ty máš po piciii“ a v čase o 12:23 hod. jej zaslal správu „ Zdochneš“, „ Zdochni III tyyy kurva ja ta chcem....“ , pričom D. E. sa v tom čase nachádzala v meste Poprad, kde uvedeným konaním u poškodenej D. E. vzbudil dôvodnú obavu o jej život a zdravie, teda inému sa vyhrážal smrťou takým spôsobom, že to mohlo vzbudiť dôvodnú obavu a čin spáchal na chránenej osobe – blízkej osobe, čím
spáchal
prečin nebezpečného vyhrážania podľa § 360 ods. 1, ods. 2 písm. b) Trestného zákona s poukazom na ust. § 139 ods. 1 písm. c) Trestného zákona. Za
to mu súd
ukladá
Podľa § 360 ods. 2 Trestného zákona, za použitia § 38 ods. 2 Trestného zákona, trest odňatia slobody vo výmere 10 (desať) mesiacov. Podľa § 48 ods. 2 písm. a) Tr. zákona zaraďuje obvineného na výkon uloženého trestu odňatia slobody do ústavu na výkon trestu s minimálnym stupňom stráženia. inému sa vyhrážal smrťou takým spôsobom, že to mohlo vzbudiť dôvodnú obavu a čin spáchal na chránenej osobe – blízkej osobe, Poučenie: Trestný rozkaz má povahu odsudzujúceho rozsudku.
Obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti tomuto trestnému rozkazu do 8 dní odo dňa jeho doručenia na Okresnom súde Poprad odpor. Ak proti tomuto trestnému rozkazu bude v lehote podaný odpor obvineným, osobou, ktorá je oprávnená podať v jeho prospech odvolanie, alebo prokurátorom, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu, obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor.

